Merrill's Marauders (film)
<s>Merrill's Marauders () je američki ratni film snimljen 1962. godine u režiji Samuela Fullera.</s><s>Temelji se na istinitim događajima koji su se zbili u Burmi za vrijeme Drugog svjetskog rata te prikazuje aktivnosti 5307. mješovite jedinice američke vojske, koja je pod vodstvom generala Franka Merrilla (čiji lik u filmu tumači Jeff Chandler djelovala dubokoj u pozadini japanskih snaga te stekla nadimak "Merrillovi pljačkaši".</s><s>Radnja, prikazana iz perspektive jednog od Merrillovih nižih oficira (koga tumači Ty Hardin) pokazuje kako Merrill i njegovi ljudi suočavaju sa nizom iskušenja, što uključuje ne samo borbe sa neprijateljem, nego i kretanje kroz nepristupačne džungle i močvare, kao i izloženost gladi, žeđi i raznim tropskim bolestima koje će potpuno iscrpiti ljudstvo, uključujući samog Merrilla koji dobije srčani udar neposredno pred odlučujuću bitke za strateški važan aerodrom Myitkyna.</s>

<s>Fuller, kome je ponuđeno da režira film, ispočetka to nije htio učiniti, ali ga je Jack Warner, šef studija Warner Bros. nagovorio na to sugerirajući da će projekt biti proba za autobiografski film koji je Fuller decenijama htio napraviti, a koji će poslije biti poznat kao Velika prva divizija.</s><s>Film je sniman na lokacijama na Filipiniima, a kao statisti i tehnička ispomoć su poslužile jedinice filipinske vojske, ali i američke oružane snage stacionirane u tamošnjim bazama, te bazama na Okinawi.</s><s>Warner je, pak, nastojeći smanjiti troškove produkcije, odlučio "reciklirati" materijal iz ranijih filmova, pa se tako koristi muzika Franza Waxmana iz ranijeg i tematski srodnog filma Objective Burma, kao i scene borbi iz filma Battle Cry.</s><s>Fuller se tokom filma sukobljavao sa Warnerom, koji je neke od njegovih scena smatrao "previše umjetničkim" te je dio filma napravljen protiv njegove volje.</s><s>Tokom snimanja je, igrajući bejzbol sa vojnicima, Jeff Chandler ozlijedio kralježnicu, ali je svejedno nastavio snimati, a zbog čega se vidi da u pojedinim scenama trpi bol (što je, u mnogo čemu, njegov nastup učinilo još realističnijim, s obzirom na zdravstvene tegobe lika koji tumači); nakon povratka u SAD je Chandler preminuo usljed komplikacija izazvanih kirurškom operacijom.</s>

<s>Uloge 
 Jeff Chandler ... brig. gen.</s><s>Frank D. Merrill
 Ty Hardin ... potpor.</s><s>Lee Stockton
 Peter Brown ...</s><s>Bullseye
 Andrew Duggan ... kap.</s><s>Abraham Lewis Kolodny, ljekar
 Will Hutchins ...</s><s>Chowhound
 Claude Akins ... nar.</s><s>Kolowicz
 Paul Edwards ...</s><s>Chris
 Pancho Magalona ...</s><s>Taggy
 Luz Valdez ...</s><s>Burmanka
 John Hoyt ... gen.</s><s>Joseph Stilwell
 Charlie Briggs ...</s><s>Muley
 Chuck Roberson ...</s><s>Zapovjednik bataljona
 Chuck Hayward ...</s><s>Oficir
 Chuck Hicks ... kaplar Doskis
 Samuel Vaughan Wilson ... potpuk.</s><s>Bannister
 Jack Williams ...</s><s>Bolničar</s>

<s>Izvori</s>

<s>Vanjske veze 
 
 
 
 Merrill's Marauders at the Movies
 
 Strip o filmu
 Podaci o filmu na sajtu Petera Browna</s>

<s>Američki filmovi
Ratni filmovi
Filmovi o Drugom svjetskom ratu
Authority control 2</s>

